
DISSERTATIO  MEDICO-CHEMICA 


INAUGURALIS 


DE 

CALCULO. 


Auctore  Jacobo  Renton. 


PRCCEMIUM. 

Statutis  solennibus  Academiae  Almae  Edin- 
burgensis,  quemque  honorum  in  Medicina  sum¬ 
morum  cupidum,  dissertationem  ad  scientiam 
medicam  referentem,  proponere  exigentibus, 
nos  hos  honores  expetentes,  diffidentia  quam 
maxima  sequentem  de  Calculo  composuimus. 
Calculi  igitur  qui  in  vesica  humana  inveniun¬ 
tur,  hujus  dissertationis  erunt  materia,  et  in 

DE  CALCULO. 


tria  capita  est  mihi  animus  dividere Primo, 
De  Calculis  variis,  eorumque  formatione :  Se¬ 
cundo,  Quam  maxime  solvi  possunt;  et  ter¬ 
tio,  Quomodo  eorum  formatio  impediatur. 

Antequam  a  Scheele  in  1776  acidum  uri¬ 
cum  patefactum  erat,  quod  attinet  ad  harum 
concretionum  naturam,  quanquam  a  chemicis 
prioribus  observantur,  nihil  adhuc  cognitum 
fuerat.  Experimenta,  illinc,  haud  pauca  ten- 
tata  sunt,  et  praeter  acidum  uricum,  multas  esse 
alias  materias  inventum  est.  In  1797,  Dr 
WoLLASTON  alias  antea  incognitas  species  de¬ 
monstravit.  Postea  Dom.  Pearson  multas  ob¬ 
servationes  utiles  addidit;  in  1799,  Fourcroy 
et  Vauquelin  effectus,  in  variis  experimentis, 
similes  adepti  sunt;  et  de  diversa  specie  harum 
concretionum,  enumerationem  minutam  divul¬ 
garunt.  Dom.  Brande  *  actionem  alcalinorum 
et  acidorum  adhoc  elucidavit.  Omnium  horum 
experimentorum,  effectus  est,  ut  in  calculis  uri¬ 
nariis,  hsE  materias  repertas  fuerunt;  Acidum 
uricum,  Calcis  phosphas.  Calcis  oxalas,  Amino- 


*  Philosoph  Transact.  1808,  1810. 

nise  Magnesiseque  phosphas;  Silex,  Urea,  et 
Ammonise  murias,  cum  materia,  plus  minusve 
abundante,  animali.  Secundum  naturam  salis 
in  calculis  chemicam,  in  quatuor  geneta  Wol- 
LASTON  ordinavit;  viz.  primo.  Calculum  acidi 
Urici ;  secundo.  Calculum  Phosphatis  Ammonice 
et  Magnesiae^  qui  calculus  fusibilis  fertur ;  ter¬ 
tio,  Calculum  Oxalatis  Calcis ;  quarto.  Calculum 
Phosphatis  Calcis,  Alter  autem  calculus,  qui 
rarissime  occurrit,  ab  eo  nuper  inventus  fuit, 
quem  ex  oxygenio  retento,  Calculum  Cisti- 
cum  Oxidum  nominavit.  Fourcroy  et  Vau- 
QUELiN  ordinatio  multo  magis  indistincta  est; 
et  in  tres  classes,  et  singulas  earum  in  species 
diviserunt.  Ad  primam  classim,  hse  qu£e  ex 
una  materia  solum  compositee  sunt,  pertinent, 
et  earum  tres  sunt :  Primo,  acidum  uricum  ;  Se¬ 
cundo,  Ammonise  uras :  Tertio,  Calcis  oxalas. 
Classis  secunda,  calculos  materiis  duabus  con¬ 
tinet,  septemque  species  comprehendit:  Quar¬ 
to,  Acidum  uricum  'terrenasque  Phosphates  in 
stratis  distinctis :  Quinto,  Acidum  uricum  et 
Phosphates  commistas  :  Sexto,  Amonias  uratem, 
et  phosphates  in  stratis :  Septimo,  Has  commis¬ 
tas  :  Octavo,  Phosphates  aut  mistas  aut  in  stra- 

tis :  Nono,  Calcis  Oxalatem  et  acidum  uricum 
in  stratis :  Decimo,  Calcis  Oxalatem  terrenas- 
que  Phosphates.  Tertia  classis  species  duas, 
quibus  plus  quam  materiae  duje  adsunt,  complec¬ 
titur  :  Undecimo,  Acidum  uricum,  (aut  Ammo- 
nias  urate  mistum)  cum  Phosphatibus,  et  Oxa- 
late  Calcis :  Duodecimo,  Acidum  uricum,  Am- 
moni^e  uratem,  Phosphates  et  silicem.  Quod 
attinet  ad  enumerationem  posteriorem,  obser¬ 
vandum  est,  classis  primae  speciem  secundam 
(Ammoniae  uratem)  in  calculis  urinariis  non  ex- 
istere,  Ammoniae  evolutionemque  ex  Salium 
ammoniacalium  decompositione  oriri,  Brande 
manifeste  confirmavit.  Praeterea  ex  proportio¬ 
nibus  variis  in  quibus  conjunguntur,  multae  aliae 
species  productae  essent,  et  nobis  nulla  nomen¬ 
clatura  distincta  foret.  Fert  animus  igitur 
WoLLASTON  classificationem  praeponere,  quae 
in  species  quinque  dividitur:  Primo,  Acidum 
uricum  :  Secundo,  Ammoniae  Magn  esi  aeque 
Phosphatem:  Tertio,  Calcis  Oxalatem  :  Quarto, 
Calcis  Phosphatem :  Quinto,  Speciem  raram 
Cui  nomen  Calculi  Oxidi  Cistici  dedit.  Alter 
etiam  species,  quae  ex  Aqua  et  Phosphate  Cal- 

cis  constat,  et  igitur  a  Dre  Davy  Calculus  Hy- 
clro-Phosphatis  Calcis  vocatur*. 

Priusquam  calculos  singulos  separatim  trac¬ 
tamus,  eorum  sedem,  naturamque  physicam, 
breviter  recensebimus. 

Calculis,  vel  in  pelvi  renis,  in  ureteribus, 
in  vesica,  vel  in  urethra,  origo  sit.  Calcu¬ 
li  renales  coloris  subfusci,  plerumque  parvi, 
rotundique  sunt,  cum  superficie  glabra,  et  fere 
ex  acido  urico  constant.  Rare,  calculi  ex  cal¬ 
cis  oxalate  compositi,  a  renibus  (in  vesica  non 
retenti)  per  urethram  missi  fuerunt.  Ureterum 
calculi  ex  calculis  renalibus,  qui  in  has  canales 
inciderunt,  et  ab  eorum  magnitudine  in  vesi¬ 
cam  non  transire  possent,  originem  deducunt; 
et  ex  acido  urico  aut  phosphatibus  componun¬ 
tur.  Omnium  vesicas  calculi  frequentissimi 
sunt,  eorumque  formatio  tribus  modis  induca¬ 
tur  :  Primo,  vel  in  renibus,  et  in  vesicam  ca¬ 
dentes,  oriantur,  depositioneque  materiae  urinse 
magnitudo  augetur :  Secundo,  vel  in  vesica 


•  Vid.  Dri.  Monro  ‘‘  Outlines  of  Anatomy,”  vol  iii. 
p.  500. 

ipsa,  et  ex  muco  animali  et  arena,  incrementum 
atque  ortum  habent :  Postremo,  pro  nucleo, 
materiem  externam  possident.  Ad  naturam 
earum  concretionum  cognoscendam,  tres  co¬ 
lores,  a  Fourcroy  et  Vauquelin  nobis  prae¬ 
biti  fuerunt.  Eorum  primus  subfuscus  est,  (et 
marmoris  speciei  similis,)  acidi  urici  indicatio : 
Secundus,  plus  minusve  albidus  Phospbates 
terrenas  denotat :  Tertius,  cinereus.  Calcis  oxa- 
latem  existere  monstrat.  Calculi  in  urethra, 
haud  saepe  inveniuntur,  atque  ex  phospbatibus 
componuntur.  Praeterea,  in  glande  prostata, 
descriptionis  sequentis  calculus  aliquando  repe- 
ritur:  coloris  pellucidi,  (electro  similis),  quem  a 
glandis  secretione  acquirit,  formaeque  sphaeroi- 
dalis,  et  de  calcis  Phospbate  neutro,  (quo  ex 
ossium  terra  distinguitur),  componitur;  acidum 
muriaticum  solvit,  et  calefactus  crepat. 

Nunc  calculi  cujusque  rationem  reddere  re¬ 
vertemur. 

Primo,  Calculus  Acidi  Urici. — Colore  subfus- 
co,  textura  firma,  laevique,  et  stratis  radiatis 
aut  fibratis,  cognoscuntur.  Magnitudo  et  forma 

varib  sunt,  superficies  glabra,  et  expolita,  raro 
aspera,  structura  fragilis,  et  stratis  plus  mi- 
nusve  densis  consistunt,  cum  gravitate  specifi¬ 
ca  1500.  In  aqua  frigida  insolubiles  sunt;  in 
pulverem  autem  redacti,  aqua  bulliente  facile 
dissolvi  possunt,  eaque  frigefacta  crystalli  parvi 
deponuntur.  Hos  alcali  fixi  solvunt,  acidoque 
addito  fit  praecipitatio  alba;  ammonia  tamen 
non  valet.  Secundum  Fourcroy  et  Vauque- 
LiN  observationes  in  carbonatibus  alcalinis  im¬ 
mutati  manent :  Dr  Egan  autem  aliter  opina¬ 
tur,  et  in  solutionibus  alcalinis  acido  carbonico 
etiam  saturatis,  esse  solubiles,  affirmat.  Calcis 
aqua  aegre  agit.  In  acidis  muriatico  et  sulphu- 
rico  solutionem  non  sustinent ;  acidum  sed  ni¬ 
trosum,  calore  juvante,  (residuo  coloris  rubri, 
acidi  urici  indicationis  relicto),  cito  dissolvit,  et 
partem  in  acidum  oxalicum  convertit.  Acidum 
oxymuriaticum  dissolvit  et  naturam  mutat,  aci¬ 
dis  oxalico,  carbonico,  et  malico  productis. 
Distillando  ammoniie  carbonatem,  oleum,  aci- 
dumque  prussicum  suppeditant,  et  igni  sub¬ 
jecto,  odorem  ossibus  ustis  similem,  (ex  mate¬ 
ria  animali  quae  eorum  compositionem  init),  red- 

dunt.  Ex  his  rebus  constat,  acidum  uricum  ex 
Nitrogenio,  Carbone,  Hydrogenio,  et  Oxyge- 
nio,  formari.  Hi  calculi  de  acido  urico  puro 
rarius  componuntur.  Ex  magni  numeri  exa¬ 
mine  Brande  sexdecim  solum  invenit,  dum 
Fourcroy  et  Vauquelin  centum  et  quinqua¬ 
ginta  vidisse  narrant. 

Secundo,  Calculus  Phosphatis  Ammonice  et 
Magnesice, — Hi  calculi  albi  vel  cinerei  sunt, 
atque  stratis  semipellucidis  durisque  composi¬ 
ti  ;  et  triti  pulverem  candoris  perlucidi,  (qui  ex 
colore  Calcis  Phosphatis  minus  albido  facile 
dignoscitur),  praebent.  Raro  puri  sunt,  calcis 
phosphate  acidoque  urico  plerumque  conjunc¬ 
tis  ;  gustus  subdulcis  est,  in  aqua  bulliente  parce, 
omnibus  autem  acidis  perfecte  solubiles  sunt, 
et  depositionem  magnesi®  parvam  ammonia 
efficit.  Alcalini  fixi  ammoniam  extrahunt, 
magnesiam  precipitant,  atque  in  solutione  aci¬ 
dum  phosphoricum  retinent.  In  acido  muria¬ 
tico  immersi,  ammoniae  magnesi^que  phos- 
phas  solvitur,  et  materiam  membranosam  albu¬ 
minis  praecipue  constantem  relinquunt.  Igne 
applicato,  asgre,  sed  calcis  phosphate  misto, 
facile  fusura  fit,  et  in  vitrum  opacum  reducun- 

tur.  Hujus  calculi  compositio  ab  analyse  et 
synthese  probetur;  in  priore,  aceto,  in  cal¬ 
culi  pulvere  effuso,  sales  triplices  solvuntur: 
calcis  phosphas  ab  acido  muriatico,  et  resi¬ 
duum  acidi  urici  ab  alcalinis,  solvi  possunt. 
Monstretur  synthesis,  magnesia,  in  acido  phos- 
phorico  soluta,  ammoniaque  addita,  precipita- 
tio  crystallina  phosphati  ammonije  et  magnesige 
similis,  fit. 

Tertio,  Calculus  Oxalatis  Calcis,— spe¬ 
cies,  ex  colore  et  superficie  aspera,  morus  vulgo 
dicitur.  Ejus  naturam  Wollaston  primo  in¬ 
vestigavit;  omnium  concretionum  longe  gravi¬ 
dissima  est,  et  scissa  eboris  odorem  emittit. 
Alcalini  puri  haud  afficiunt,  et  acida  aggerrime 
solvunt ;  in  pulverem  autem  redacta,  m  acidis 
nitrico  et  muriatico  solubilis  est.  Carbonates 
alcalini  decomponunt,  et  hoc  in  modo  analysis 
sit;  calculo  in  solutione  digesto,  Calcis  carbo- 
•  natis  fit  depositio,  dum  acidum  oxalicum  cum 
alcali  solutum  manet,  et  a  plumbi  sub-aceta- 
te  prajcipitatur.  Calcinatione  multum  calcis 
praebet,  et  partem  materiae  animalis  majorem 
continet,  ex  qua  videtur,  colorem  duritiemque 
derivat;  quamquam,  mihi  opinio  est  posterio- 

rem  in  calcis  quantitate  pendere ;  hsec  materia 
animalis  ex  albumine  et  urii  componitur.  Ex 
calculi  hujus  speciei  analyse,  proportiones  a 
Brande  sequentes  datse  sunt;  oxalatis  calcis 
grande  sexaginta  quinque,  acidi  urici  granse  sex- 
decim ;  calcis  phosphatis  granas  quindecim,  et 
materias  animalis  grande  quatuor. 

Quairto,  Calculus  Phosphatis  Calcis, — Calcu¬ 
los  phosphatis  calcis  raro  puros  videmus;  his 
color  subalbidus  est,  cum  superficie  glabra,  lae¬ 
vique,  et  laminis  distinctis  inter  sese  leviter 
haerentibus ;  gustus  et  odor,  formaque  crystal¬ 
lina  illis  desunt;  textura  fragilis;  et  materiam 
gelatinosam,  (igni  applicato,  coloris  nigri  cau¬ 
sam,)  continent.  Usti,  calcis  phosphatem, 
aquae  crystallisationis  privatam,  tantummodo 
tribuunt.  In  aqua,  solutionibusque  alcalinis, 
immutati  manent.  Acidis  autem  solvuntur,  ex 
quibus  alcali  addito,  iterum  praecipitantur.  Ig¬ 
ni  admoto,  penitus  fundi  possunt.  Fourcroy 
et  Vauquelin  multos  calculos  pro  base  phos¬ 
phatem  calcis  habentes  consuerunt;  illis  au¬ 
tem  varie  intermistis,  eorum  compositio  ana¬ 
lyse  accurata  solum  dignoscenda  est. 

Quinto,  Calculus  Cistici  Oxidu — Hasc  calculi 
spaecies  raro  invenienda,  a  Wollaston  nuper 
patefacta  est ;  ammoniae  magnesiseque  phosplia- 
ti  non  dissimilis  est,  solidior  tamen,  cum  lami¬ 
nis  haud  distinctis  ;  semipellucida  est,  cum  co¬ 
lore  subflavo,  atque  superficie  propria  splen¬ 
dente;  distillando,  ammonias  carbonatem,  ma¬ 
teriamque  oleaginosam,  (residuo  nigro  relicto), 
praebet ;  et  igni  subjecto  non  odorem  acidi  prus- 
sici,  sed  sibi  proprium,  quo  prompte  distingui¬ 
tur,  exhalat.  Chemica  communia  celeriter 
agunt,  et  per  acida,  alcalosque,  etiam  carbona- 
tes  alcalinos,  facile  dissolvitur.  In  aqua,  alco- 
hole,  acidisque  tenuibus,  solvi  non  potest;  et 
cum  acido  nitrico,  nec  acidum  oxalicum,  nec 
acidi  urici  residuum  rubrum  formatur.  Ex  con¬ 
junctione  cum  acidis  et  alcalinis  facili,  exque 
acidi  carbonici,  inter  decompositionem  produc¬ 
tione,  Wollaston  esse  oxidum,  (quamquam 
acidorum  qualitates  non  satis  praebet);  affir¬ 
mat. 

N 

Sexto,  Calculus  Hydro-phosphatis  Calcis. — In 
acidis  muriatico  vel  nitrico  solubilis  est,  ex  qui¬ 
bus  ab  ainmoniae  additione  praecipitatur.  Igni 
admoto,  nec  crepat,  nec  comburit;  Secundum 

Davy  ex  aqua3  partibus  viginti,  et  pbosphatis 
calcis  octoginta,  componitur. 

His  annexi  sint  calculi  mixi ;  ex  eotum  au¬ 
tem  compositione  varia,  seriem  dare  distinctam 
difficile  est.  Hos  breviter,  qui  s^epe  occurrunt, 
quosque  Fourcroy  et  Vauquelin  comprehen¬ 
dit  classificatio,  tractabimus.  Primo,  Acidum 
uricum,  phosphatesque  in  stratis  distinctis ;  co¬ 
lore  albido;  phosphatibus  externe  depositis, 
cum  acidi  urici  nucleo.  Omnium  calculorum 
longe  maximi  sunt,  et  plerumque  formas  ovalis; 
hujus  speciei  Fourcroy  et  Vauquelin  quin¬ 
quaginta  enumerant.  Secundo,  Calculi  oxala- 
tis  calcis  nucleo,  acido  urico  externo;  horum 
viginti  invenerunt.  Tertio,  Oxalatis  calcis  nu¬ 
cleo,  cum  tunica  phosphatum  externa ;  horum, 
circiter  quadraginta  :  et  Quarto,  Calculi,  ex  cal¬ 
cis  oxalate,  acido  urico,  et  phosphatibus  com-« 
positi ;  calcis  oxalas,  nucleum,  acidum  uricum 
mediam,  phosphatesque  partem  exteriorem  for¬ 
mant;  et  horum  decem  repererunt.  Silicem  in 
calculis  duobus  etiam  detexerunt. 

DE  CAUSIS  CALCULORUM  FORMATIONIS. 

Ad  capita  duo  referantur;  vel  ex  materia  in 
vesicam  adventitia  introducta,  vel  una  parte 
urinas  quantitate  majore  quam  solita.  In  primo, 
Calculus  albidus  est,  et  ex  phosphatibus  com¬ 
positus.  In  secundo  calculus  vel  ex  phospha¬ 
tibus,  vel  acido  urico,  constat.  Ex  observatio¬ 
nibus  autem  Fourcroy  et  Vauquelin,  vide¬ 
tur,  quum  acidum  uricum  superabundat,  ut  urina 
materise  animalis  partem  magnam,  quas  acidi 
urici  praecipitationem  accelerat,  continet;  et 
partes  agglutinat; — hinc  causa  remota  calculo¬ 
rum  formationis  :  Quomodo  calcis  oxalas  forme¬ 
tur  nondum  explicatum  est;  in  aegrorum  urina 
Brande  nunquam  invenit,  ideoque  secretio¬ 
nem  morbidam  intuetur. 

Sede,  formationeque  calculorum  variorum 
expositis,  nunc  partem  secundam  advenimus ; 

t 

viz.  Quam  maxima  dissolvi  possunt.  Plane  ap¬ 
paret,  priusquam  harum  concretionum  natura 
fuit  cognita;  omnia  remedia  arcana  pro  earum 
solutione  inutilia  fuerunt,  materias  enim,  qua? 

compositionem  ineunt  effectus  similes  prae¬ 
buerunt.  Hic  ex  malo  ortum  est  bonum,  nam 
medicorum  attentione,  ab  empirici  successu,  in 
calculos  comminuendo,  excitata,  eorum  com¬ 
positio  varia,  ex  qua  solutio  in  vesica  solum 
tentari  potest,  patefacta  fuit.  Solventia  ad 
duo  genera  referenda  sunt,  viz.  acida  et  alcalos. 
In  e\hibitione,  concretionum  naturam  noscere, 
necesse  est;  et  hxc  ex  urinae  compositione  ac¬ 
quiritur.  Glareae  duas  species  habemus:  Primo, 
Acidum  uricum  purum,  aut  cum  pliosphatibus 
mistum  :  Secundo,  Phosphates,  aut  cum  acido 
urico  conjunctas.  Species  prima  ex  crystallis 
distinctis  formatur;  colore  subfusco,  et  in  alca- 
lis  vel  omnino  solubilis  est  sine  ammoniae  evo¬ 
lutione,  hoc,  praecipue  ex  urico  acido,  vel  cum 
ammoniae  evolutione  non  penitus  solvi  potest, 
illo,  ex  acido  urico,  cum  ammoniae  magnesiae- 
que  phosphate,  componitur.  Glareae  hac  spe¬ 
cie  in  urina,  alcali  commendantur ;  et  haud  raro, 

s 

inter  exhibitionem  observandum  erat;  sympto¬ 
mata  aliquando  exiisse,  et  alias,  acido  urico  ce¬ 
leriter  diminuto,  materiae  albidae  depositione, 

« 

comitata  fuisse.  Ex  his,  calculum  in  primo 
penitus,  et  in  secundo  partira,  solutum  esse  ap- 


DE  CALCULO. 


15 


paruit.  Ex  observationibus  tamen  Brande  et 
Home  ad  causas  longe  diversas  ascribenda  sunt. 
In  sectione  cadaveris,  saspe  inventum  est ;  symp¬ 
tomatum  levamen  vel  a  magnitudine  glandis 
prostatae  morbida,  qu^e  impedimentum  inter  cal¬ 
culos  et  vesicaB  orificium  formavit, ‘ortum  esse; 
vel  ex  concretionibus  in  cystis  retentis  inter 
fasciculos  tunicas  vesicae  musculosie  formatis. 
Mihi  dubium  non  est,  si  calculus  acidi  urici  in 
solutione  alcali  caustici  diluta  mergatur,  tarde 
solvit;  in  corpore  humano  tamen,  res  aliter  se 
habent;  de  irritatione  quam  usus  excitat,  non 
loquamur ;  solvendi  vis  priusquam  ad  vesicam 
pertingunt,  parum  valebit :  praeterea,  ut  urinas 
acidum  non  combinatum  semper  adest,  manifes¬ 
tum  est,  alcali  saturato,  ita  calculi  solutioni 
parum  idoneum  fiet :  Ad  hoc,  solutioni  phospha- 
tum  in  urina  acidum  semper  necessarium  est, 
itaque,  alcali  hoc  acidum  abstrahendo,  phospha- 
tum  depositionem  efficient;  et  quod  medici 
prius  vim  solventem  putarunt^  nunc  phospha- 
tum  praecipitationi  attribuendum  est,  ex  qua 
fortasse  alii  calculi  haud  raro  orti  sunt,  et  cu¬ 
jus  depositione  in  harum  concretionum  super- 

ficie  porositas  mollitiesque  post  exhibitionem 
medicinae  alcalinje  diutinam  bene  explicentur. 

Glareae  secunda  species  (viz  pbospbates)  in 
modis  duobus,  vel  in  statu  solido,  vel  in  solutione 
apparet ;  priori,  arenae  albidas  similitudo  est,  in 
posteriore,  urina,  in  vase  aperta  aliquamdiu  ma¬ 
nens,  formam  pelliculas  tenuis  vel  laminarum 
crystallinarum  assumit;  haec  pellicula  ab  acidi 
carbonici  diberatione  oritur,  et  urina  in  vase 
bene  operto  reservata,  impediatur.  Cum  pbos¬ 
pbates  notantur,  acidis  utimur,  et  dum  adhi¬ 
beantur,  pbospbates  celeriter  abeunt,  sed  acidis 
ut  alcalinis  impedimentum  idem  adest,  nam 
plerumque  acidum  uricum  augetur,  et  concre¬ 
tiones  aliae  hoc  in  modo  formentur.  Praeter 
alcalinos  et  acida,  pro  solutione  calculorum, 
aqua  calcis  alitjuando  data  fuerit,  atque  ex  ex¬ 
perimentis  haud  paucis,  majore  vi  quam  solu¬ 
tiones  alcalinae  praeditam  esse,  videtur,  proba¬ 
biliter  materia  animali  nlollita,  quae  eas  concre¬ 
tiones  conjungit.  Calx  tamen  in  aqua  tam  par¬ 
ce  solubilis  est,  ut  parum  beneficii  ab  admini- 
stratione  expectetur.  Solventium  injectum  in 
vesicam  per  urethram  Fourcroy  et  Vauquelin 
proposuerunt;  ex  irritabilitate  tamen  hujus  or- 

gani  magna,  atque  materiis  variis,  quas  harum 
concretionum  compositionem  ineunt,  hujus  co¬ 
natus  futilitas  satis  perspicua  est.  Injectus,  so¬ 
lutioni  materiae  animalis,  ex  qua  harum  concre¬ 
tionum  adhaesio  originem  trahit,  idonei,  proba¬ 
bile  est,  meliorem  exitum  efficient,  quam  alca- 
lini  qui  majorem  irritationem  excitant,  et  ma¬ 
teriam  salinam  tantummodo  dissolvant.  Hi 
chemii,  phaenomenum  ex  chemicorum  variorum 
actione  in  calculis  enumerationem  distinctam 
suppeditarunt.  Solutione  alcalina  admota,  phae¬ 
nomena  quinque  se  manifestant.  Primo,  Si  cal¬ 
culus  sine  ammoniae  evolutione,  solvatur,  ex  aci¬ 
do  urico  puro  omnino  formatur.  Secundo,  So¬ 
lutione  cum  ammonisB  evolutione  comitata,  in¬ 
fertur,  calculum  ex  ammonias  urate  componi,  se¬ 
cundum  Brande  tamen,  ammoniaex  decom- 
positione  phosphatis  ammoniacalis,  oritur.  Ter¬ 
tio,  Calculo,  partim,  sine  ammoniae  evolutione, 
soluto,  dein  ex  acido  urico  et  phosphate  calcis 
qu^  a  solutione  disjungitur,  componitur.  Quar¬ 
to,  Cum  ab  alcalino  solutio  similiter  efficitur, 
una  autem  cum  ammoniae  evolutione ;  acidum 
uricum  solvitur,  ctammoniaemagn  esi  aeque  phos- 
phas  praecipitatur ;  magnesia  ab  acido  acetico 

tenui  detegatur,  dum  acidum  uricum  ^in  forma 
crystallizata,  ab  acidi  muriatici  additione,  et  aci¬ 
dum  phosphoricum  ab  aqua  calcis,  praecipiten¬ 
tur.  Quinto,  Ammonia  liberata,  simul  alteris 
acidis  additis,  urici  acidi  praecipitatio  non  fit; 
ammoiuae  magnesiasque  phosphas,  plerumque 
cum  phosphate  calcis  mista  indicatur.  In  calcis 
oxalate  alcalini  minime  valent,  hanc  autem  car- 
bonates  alcalini  decomponunt;  usta,  multum 
calcis  praebet,  j)er  quod  satis  bene  distinguitur. 

Nunc  partem  tertiam  agamus;  viz.  Quomodo 
eorum  formatio  impediatur, — In  hoc  capite  ali¬ 
quid  in  animo  versare  de  glarea  inducimur. 
Dr  Hamilton  et  Dom.  Abernethy  atten¬ 
tionem  digestionis  organis  in  multis  morbis 
necessariam  demonstrarunt.  Dr  Rollo  in  dis¬ 
sertatione  in  diabete  actionem  renum  muta¬ 
tam  ex  hoc  statu  bene  exposuit,  et  statum 
emendando,  morbum  moveri,  dicit.  Plerique 
auctores  qui  de  glareae  tractarunt,  nunquam, 
connexionem  inter  rena  organaque  digestionis, 
attendentes,  vel  a  neutralizatione,  vel  formatio¬ 
nis  acid«  materiae  praeventione,  curationem 
conati  sunt.  Magnesia  uti  ejus  insolubilitas 
Eveuardum  Home  duxit,  ut  in  ventriculo  acidi 

urici  productionem  impediret;  et  manifeste 
prospero  eventu.  Si  tamen  horum  experimen¬ 
torum  effectus,  quos  Dom.  Brande*  transcri¬ 
bit,  consideramus,  satis  perspicuum  erit,  exitus 
faustos,  ex  magnesi®  usu  proditos^  non  solum 
actioni  magnesi^  neutralizanti,  priecipue  autem 
effectibus  in  intestinis,  utilibus,  attribuendos 
esse.  Nam  in  exemplo  primo  a  Brande  dato, 
magnesia  diebus  viginti  adhibita  fuit,  qua  plane 
constat,  ex  statu  intestinorum  sano,  refecto, 
beneficium  ortum  esse ;  quoniam  ad  finem  sep¬ 
timanae  primee  in  ventriculo  acidum  satis  bene 
neutralizatum  fuerit.  In  tertio,  i  idem  sunt  ef¬ 
fectus  ;  et  denique  in  exemplo  quarto,  ex  sta¬ 
tu  digestionis  organorum  morbido,  magnesia 
nihil  valebat.  Magnesias  usus  diutinus  pro  aliis 
causis  objici  potest;  concretiones  enim  ex  con¬ 
junctione  cum  intestinorum  muco,  format,  et 
Dom.  E.  BRANUEf  hujus  generis  exempla  duo 
narravit.  In  primo,  canalis  intestina  fere  pe¬ 
nitus  obstructa  fuit,  et  purgantibus  quas  mate- 


^  Philosoph.  Transactions,  1810. 
f  Journal  of  Science  andithe  Arts,  No.  xi. 

riam  concretam  expulerunt,  tantum  medicata 
esset;  in  exemplo  secundo,  massse  magnee  con¬ 
cretionis  non  solum  vacuatae  sunt ;  sed  in  cada¬ 
veris  sectione  aliquot  librae  in  colonis  capite 
inveniebantur.  Dr  Scudamore*  de  glarea 
multa  argumenta  utilia  suppeditavit,  et  cau¬ 
sam,  actionis  renum  mutatae  excitantem,  ex 
materia  in  intestinis  acida,  oriri,  opinatur;  et 
depositionem  acidi  urici  crystallinam,  non  hu¬ 
jus  acidi  superabundantiae,  sed  magis  separatio¬ 
ni,  et  cum  urinae  aliqua  parte  conjunctioni,  at¬ 
tribuit.  Homines  igitur  qui  huic  morbo  ob¬ 
noxii  sunt,  diaetae  vegetabili  praecipue  vescun¬ 
tur,  et  ab  illa  specie  indigestionis  fermentatio- 
ne  acetosa  comitata,  perturbantur.  Cum  igi¬ 
tur  acidum  uricum  praecipitatur,  acidi  in  intes¬ 
tinis  ab  excessu,  alcalini  magnesiaque,  hoc  neu- 
tralizando,  magni  momenti  fiunt;  tali  conditio¬ 
ne  tamen  ab  erroribus  diaetae  producta,  curatio¬ 
nem,  purgantia  et  tonica,  cum  diaeta  parca  et 
exercitatione,  solum  efficiant.  Cum  phospha- 
tum  praecipitatio  notatur,  acida  ex  notione 

urina?  status  alcalini  commendantur.  Ex  ex¬ 
perimentis  autem  recentioribus,  urinam  esse 
acidam  etiam  post  usum  alcalinorum  continuum, 
videtur.  Futilitatem  tamen  vel  ab  acidis  alca- 
linisve  urinae  mutationem  chemicam  conandi, 
experimenta  Dom.  Brande*  satis  comprobant; 
nam  in  exemplo  primo,  alcalinum  (soda),  dimi¬ 
dia  hora  vix  finita,  summam  vim  attigit;  et  in¬ 
tervallo  duarum  circiter  horarum  penitus  eva¬ 
nuit.  BERZELiusf  effectus  similes  adeptus  est, 
et  inquit,  “  I  gave  sulphuric  acid  without  'any 
‘‘  change;  and  afterwards  phosphoric,  without 

“  any  effect,  until  it  became  laxative,  the  urine 

• 

then  became  acid,  and  deposited  uric  acid  as 
“  long  as  the  laxative  effect  continued,  but  no 
longer,  although  the  dose  remained  unalter- 
ed ;  lastly,  I  Iried  the  acetic  acid  with  as  little 
‘‘  success.”  Non  dubitandum  est,  nihilominus, 
acida  tonica,  debilitati  quae  hanc  speciem  gla¬ 
reae  comitatur,  remedium  afferant,  et  ita  cum 
aliis  medicinis  adhibeantur.  Dr  Scudamore, 


*  Philosophical  Transact.  1810. 

-f*  View  of  Animal  Chemistry,  p.  107. 


22 


DE  CALCULO. 


post  multas  observationes  utiles,  narrat,  phos- 
phatum  excessum  minuere,  ab  acidis  saepe  frus¬ 
tra  tentasse;  igitur  purgantia  praescribere,  et 
cum  beneficio  maximo,  inductus  est.  Magne¬ 
sia  et  sulphas  magnesise,  cum  acido  citrico  in 
forma  haustus  effervescentis,  mixtae,  quotidie 
adhibeantur;  cum  his  portio  submuriatis  hy- 
drargyri  mitis,  alterativa,  quoque  conjunga¬ 
tur.  Postremo,  actione  renum  et  intestinorum 
restituta,  ventriculi  vires  a  medicinis  tonkis  op¬ 
time  reficientur.  Si  organorum  inflammatio  ab 
crystallorum  irritatione  superveniat,  remediis 
ut  in  aliis  phlegmasiis  facile  obtemperet.  SI 
diathesis  phlogistica  adesset,  venaesectio,  secun¬ 
dum  symptomata  repetitur;  etiam  cum  balneo 
tepido;  illis,  purgantia,  ut  submurias  hydrar- 
gyri  mitis,  jalapa,  rheum  palmatum,  et  oxidum 
antimonii  cum  phosphate  calcis,  ita  ut  diapho- 
resin  lenem  cieat,  maxime  necessaria  sunt.  Do¬ 
lorem,  qui  saepe  gravis  est,  opii  doses  magnae 
vel  interne  vel  per  anum  adhibitae,  optime  leva¬ 
bunt,  et  ab  assiduitate,  ad  sanitatem  aeger  cita 
redigetur. 


FINIS. 


■ .  r; 

rv’,-,  •  -i*' 


■ .  ♦  --x  .  ' 

^  :v’-  .  ' 


r,. 


»•  t  •  •  ->  ?r*i»  —  -  ,  ■"  i'  .  -  • 


h?';;  C' 


.V  .V-.  !  .  \  .  *  ‘  ^  ..  ?* 


-■p 


v.i  ^  ; 

'  J  1 


■■  hT 


;-L,-  ,t'  '*-?*'j  ■  .;jpr*,.  ■■  '  •  ■ 


I 


,a'  ,,  ir. 


_!  -■  ;.'  ,',; ,  •  iV  u 


*  'W»’’  .'i  *  -  '  •  j'  '  ■'  ""  ',tv, 

■'^^n;-7v-s  :'>u’^- '?m':, '.rt  .V.' '^■'' 


’  5i. 

A  4  V  i  ’  H. 


\  '  ■  '.  I  >  ’.  «f.  i  ^  l  S  vir  .!  *..(<,.  i  .  'J  r>  ,<;■  L' ■  »■>■  '  ,  ,;f  '  . 

.  .-^mr  /'a  *- 

*  ;,  '  V  v^  '  .,\  .  V.  •  ■  ‘  >  '  -s  •  v  •'  .  .,  V:,...  .  .  .  A^i  “ 

f»*  ^ 

-  '  -:^r's.  ■"-'  ■A.Av'  '■  .  • 

'  S,  N  -S  >  •  ■.'■',•■'*  'i 

A  '  V-:  Av  .;T''  •■•»'"  •  ^  AAA:^v  ‘ 

.  ■;  »  '  ' ' '  A '■ 'v' i'' "■  A*’’  •'  '  A  '".'■ji  s. 


',■*  ,  -..  I'  *-  •■  ‘st 

'L'i. 


.  ■  ”  i?  ■  < 

,•  ->  '  V. 

•C;;r 


'■^i 


...  Ari  . 


i'  ?  /  A 


A». 


♦v  .  *'  '  ■  •  > 


‘v  ^ 


■-vm 


♦4;  '  ,  *  .'  i  *  %• 

«■  . 


A'K-*?ijAAA ■;r*-'’';5'>-  s3 


n.  .-r.-t,.*' 
■  ■  '■•■■if,;. 


‘-Is-  .  j  >» 


.4ti^  ljlk.^V  V' -■ 


•  i  Jl  *  T  »  .  ■  l  *  ■  /  .  '  \  ■ 


r'  ■'.  M  yl,  ^4  ' 

^■•»4  >/■ .  1  >i  '.P' •"•  if\  -v »-■•  •/ ^  ;  A ,;{ ; 


■  V-- 

i' 


I  ,' 


'  ^  i  ^ 


i" 


-' '' »;  .  .■'■A'' 

•. .  J.  *'■  A 


'A;.'  ,,';  .;  T' 


'W 

•Wh 


•vIa; 


.*  V 


V. 


V 


